***Pozdravljen/-a!***

***Za nekaj ur se bomo poslovili od jezikovnega pouka in spoznali nekaj umetnostnih besedil. Pripravi berilo in zvezek za slovenščino. Sledi mojim navodilom.***

**\*\*Igra 1: Preberi trditve, ki govorijo, kako je bilo včasih in jih dopolni, kako je danes.**

 **»***Danes pa…«*

|  |  |
| --- | --- |
| **Nekoč…** | **Danes pa …** |
| Včasih so ljudje hodili peš ali se vozili s kočijo. Ob večerih so se vsi zbrali v hiši in se pogovarjali.Pili so vodo in jedli zdravo hrano.Otroci so delali na polju in v gozdu.Zrak je bil čist |  |

Tudi **pesnik Boris A. Novak** je pisal o tem, kako je bilo nekoč in kako je danes. Rad kuje nove besede. Njegove znane zbirke so: Prebesedimo besede, Blabla: pesmi in igre za male in velike, Oblike srca. Je tudi dramaturg in dramatik.

**\*\*Odpri interaktivno gradivo** na [www.radovednih-pet.si](http://www.radovednih-pet.si/) - **berilo, poišči pod poezija pesem - B. A. Novak: Nekoč in danes (ekloga) in poslušaj avdioposnetek.**

**\*\*Odpri berilo na str. 14:** **Preberi pesem in poišči nerazumljive besede**. Razlago poišči v slovarčku .

 **\*\*Igra 2: K sodelovanju povabi kakšnega od domačih, naj ti pebere spodnje trditve.** Med branjem trditev sedi na stolu. **Če je trditev pravilna, vstani,** *če je trditev nepravilna, počepni.*

* **Ekloga je neolepšana pesem o pastirskem življenju.**
* **Po pesnikovem mnenju so vsi ljudje včasih živeli samo na vasi.**
* **Pesnik meni, da danes na vasi živijo samo še babice.**
* *Dedki tam po pesnikovem mnenju ne živijo, ker so bile babice tako tečne.*
* **Pastirica je ženska, ki pase, čuva živino.**
* *Pastirica je živo pisana ptica pevka.*
* **Ljudje na vasi so živeli v veselju in ljubezni.**
* *Pesem trdi, da je bil zrak včasih čist, danes pa je še bolj.*
* *Pesem omenja kačjega pastirja.*
* **Danes tudi na vasi uporabljajo različne tehnične pripomočke.**

*Saj ni bilo težko, kajne? Pa še malo potelovadil si?*

**\*\*Ustno odgovori na vprašanja: \*\*\***

 **Misliš, da je življenje nekoč res bilo tako idilično, kot ga prikazuje pesnik? Utemelji.**

 **Ali ljudje danes še živimo v tesni povezanosti z naravo? Zakaj da oz. zakaj ne?**

 **Koliko kitic ima pesem? Kako je zgrajena vsaka od kitic?**

 **Kaj se ponovi na koncu vsake od kitic? Kaj ta vzklik pomeni oz. v katerih primerih ga**

 **ljudje radi uporabljamo?** *(Odgovore boš našel spodaj.)*

 **V naslovu je v oklepaju zapisana ena beseda. Preberi jo.** *(Ekloga)* **Ali veš, kaj pomeni?**

Pesem, ki olepšano pripoveduje o pastirskem življenju, se imenuje ekloga. Ekloga je

 lahko tudi pesem o idiličnem, mirnem, zadovoljnem življenju, ki poteka v tesni

 povezanosti z naravo.

**\*\*Čaka te še zapis v zvezek:**

|  |
| --- |
|  **B. A. Novak: Nekoč in danes (ekloga)****število kitic: 2****število verzov: 16 (8+8)****rimane besede: živeli-veseli, vasi-jasi, zraku-mraku, lovili-ljubili,**  **babice-kravice, vasi-jasi-časi****sporočilo: Včasih je bilo življenje drugačno kot je danes.****EKLOGA je olepšana pesem o pastirskem življenju. Pomen tega pojma lahko tudi razširimo in eklogo razumemo kot pesem o idiličnem (mirnem, zadovoljnem) življenju, ki poteka v tesni povezanosti z naravo.** |

 **NOVA NALOGA:**

**Izberi si eno od nalog*,*****zapiši jo v zvezek, jo fotografiraj in pošlji na moj e- naslov do tega petka.**

**Nove naloge:**

**1. Obnovi Novakovo pesem *Nekoč in danes*.**

**2. Napiši svojo pesem o ekologiji.**

**3. Sestavi intervju s pesnikom.** *(V pomoč naj ti bodo vprašanja v berilu-Dejavnosti po branju).* Zapiši vprašanja in odgovore.

 ***\*\*\*\*\*\*\*\*\*\*\*\*\*\*\*\*\****

**Ko boš pošiljal nalogo, mi napiši tudi, kako si? Ali imaš pri delu težave, ali delaš sproti in ponavljaš učno snov ipd. Bodi odkrit. Zanima me tudi, ali si zdrav.**

**Pri delu ti želim veliko ustvarjalnega duha. Pazi nase in na svoje zdravje. Ne pozabi se smejati, poslušaj glasbo … in preberi kakšno dobro knjigo.**

**No, ko smo ravno pri knjigah. Kako daleč si z opravljanjem bralne značke? V sporočilu mi napiši tudi to. Imam podatke, da vas zaenkrat bralno značko opravlja dvanajst učencev. Kaj pa ostali?**

***»To je to!« Pošiljam TI velikega pisanega metulja za lepši dan!***

